kardosdrur/scandi-wiki huggingface dataset:
Wyclef Jean

Wyclef Jean (født 17. oktober 1972 i Croix-Des-Bouqets på Haiti) er en amerikansk musiker, sanger og musikproducent.

Jean er oprindelig haitisk flygtning og voksede op i Brooklyn og New Jersey. I New Jersey startede han hiphop-bandet The Fugees sammen med sin fætter Pras Michel og Lauryn Hill. Deres album fra 1996, «The Score», står som et af hiphop-historiens mest sælgende med 15 millioner solgte eksemplarer.

Jean har i tiden efter The Fugees (1997) udgivet flere soloalbum. Han har også været producent, bl.a. for kunstnere som Whitney Houston, Destiny's Child, Bono, Santana og Shakira.

Jean ejer og driver desuden sit eget pladestudio: Platinum Sounds

Jean er også aktiv i humanitært arbejde. Bl.a. har han startet en organisation kaldet Yéle Haïti, som yder hjælp til fattige på Haiti. Wyclef Jean siger om sit projekt: "The objective of Yéle Haïti is to restore pride and a reason to hope, and for the whole country to regain the deep spirit and strength that is part of our heritage."

Han har desuden haft flere småroller i diverse film og serier.

Den 5. august 2010 offentliggjorde Wyclef Jean, at han stiller op som kandidat ved præsidentvalget i Haiti 28. november 2010. Han blev dog afslået 21. august.

Diskografi

Soloalbum 
 2004 Welcome to Haiti: Creole 101
 2003 Greatest Hits 
 2003 The Preacher's Son
 2002 Masquerade
 2000 The Ecleftic: 2 Sides II a Book
 1997 Wyclef Jean Presents: The Carnival Featuring the Refugee All-Stars

Album med The Fugees 
 2006 Reconciliation
 2003 Fugees - Greatest Hits
 1996 Refugee Camp - Bootleg Versions
 1996 The Score
 1994 Blunted on Reality

Noter og referencer

Eksterne henvisninger 

 
 Officiel hjemmeside

Guitarister fra USA
Sangere fra USA
Rappere fra USA
Personer fra Haiti
Har spillet på Roskilde Festival
Buffalo Bills

Buffalo Bills er et professionelt amerikansk fodboldhold, som blev stiftet den 28. oktober 1959 af holdets legendariske tidligere ejer Ralph C. Wilson Jr. Buffalo Bills er beliggende i den vestlige del af staten New York. Buffalo Bills er en del af AFC-East-konferencen i NFL. Buffalo Bills har været i Super Bowl fire gange, men desværre for bøflerne er alle fire kampe endt med nederlag. Navnet Buffalo Bills kommer af den legendariske bøffel-jæger og amerikanske soldat, William Frederick Cody – bedre kendt som Buffalo Bill.

Blandt de mest legendariske Buffalo Bills-spillere kan man bl.a. nævne: Jim Kelly, O.J. Simpson, Bruce Smith, Thurman Thomas, Andre Reed, Bob Kalsu, Joe Ferguson og Kent Hull.

Buffalo Bills sluttede 2006-sæsonen med 7 sejre og 9 nederlag, men der var mange positive ting, man kan tage fra 2006-sæsonen; bl.a. det faktum at Bills' startende QB og tidligere 1.runde valg, J.P Losman endelig slog til, Losman spillede en solid 2006-sæson, hvor han havde et godt samarbejde med Bills' 1.WR Lee Evans, som betød at Evans også havde en breakout season, hvor han greb 82 bolde for 1292 yards og otte touchdowns.

Eksterne henvisninger 

 

Hold i NFL
New York
Etableret i 1959
Bills
Amagerbro

Amagerbro, også kaldet Sønderbro, er betegnelsen for den del af København der ligger på det nordøstligste Amager i området syd for Christianshavn og nord for Sundbyøster. Området afgrænses mod nord af Christianshavns Vold, mod vest af Amagerbrogade og mod syd af Øresundsvej, hvor Amagerbro grænser op til selve Sundbyøster. Området er et af de tættest befolkede i Danmark.

Befolkningstallet for Amagerbro opgøres ikke særskilt, men Amagerbro Provsti, der dog er noget større end det man normalt forstår ved Amagerbro, har 117.291 indbyggere (2010).  En bedre tilnærmelse på befolkningstallet for Amagerbro er tallet for Amager Øst, hvortil hører Amagerbro: Amager Øst er en administrativ bydel med 50.900 (2011) indbyggere.

Amagerbrogade er områdets hovedfærdselsåre. Området betjenes desuden af Københavns Metro (Amagerbro Station og Lergravsparken Station). Eneste større grønne anlæg i området er Kløvermarken.

Tidligere udgjorde Amagerbro sin egen opstillingskreds ved folketingsvalg, men i 2007 blev Amagerbrokredsen indlemmet i Sundbyøsterkredsen som led i valgkredsreformen.

Referencer
Rabarberkvarteret

Rabarberkvarteret, også kendt som rabarberlandet er et udtryk for det kvarter på Nørrebro der afgrænses af Nørrebrogade, Stengade, Åboulevard og søerne. Blågårds Plads er det centrale samlingssted i kvarteret. Da området på et tidspunkt var meget fattigt, er udtrykket rabarberkvarter siden hen blevet et synonym for et område med tæt, fattigt og dårligt byggeri med store sociale problemer.

Området fik sit navn som følge af de mange gartnere, der producerede grøntsager, herunder rabarber, i området, endnu før voldene blev åbnet. Gartnerne boede alle tæt ved Blågård, der senere lagde navn til Blågårds Plads og Blågårdsgade.

Området har siden den første bebyggelse i 1852 været blandt de fattigste i København og var det første kvarter der gennemgik boligsanering (det man senere kaldte byfornyelse). Dette løste dog ikke de sociale problemer, og kvarteret er stadig blandt Københavns fattigste.

Bydelen blev især berømt gennem forfatteren Christian Christensens erindringer fra sin barndom i området omkring århundredeskiftet 1900 "En rabarberdreng vokser op" (1961). Han boede på Nordvestvej, der senere kom til at hedde Rantzausgade.

Se også 
 Kartoffelrækkerne
 Den sorte firkant (alternativt navn for samme kvarter)
 Ghetto

Referencer 

Kvarterer i Nørrebro
Karusse

Karusse (Carassius carassius) er en fisk i Karpefamilien (Cyprinidae). Den er beslægtet med Guldfisk.

Karussen findes i ferskvand i det meste af Europa og Asien. Fiskens levesteder omfatter søer, damme og rolige vandløb.

Der findes to former: Damkarussen og Søkarussen. Damkarussen er slank, bliver normalt kun 15 cm lang og overstiger kun sjældent 1,5 kg. Søkarussen er meget højrygget og kan blive 45 cm og veje så meget som 3,5 kg. Føden er smådyr og plantedele.

Karussen har en meget speciel fysiologi, som gør den særdeles hårdfør over for iltmangel og forurening. De besidder evnen til anaerob respiration, hvor slutproduktet er ethanol (alcohol), som så ophober sig i musklerne og leveren. Som ethanol-niveauet efterhånden øges, udskilles det som ekskrementer. Det er experimentelt bevist, at de på denne måde kan klare sig under anaerobe forhold i mindst 140 dage. Denne anaerobe respiration forløber bedst ved lave temperaturer og kan finde sted ved helt ned til 0° C.

Damkarussen lever som regel i små damme og søer, hvor de normalt opnår en "tusindebrødre bestand", som påvirker størrelsen i negativ retning og de bliver ikke meget større end op til 1000 g.

Karussen er beslægtet med Guldfisk, men i modsætning til Guldfisken og dens hybriders konkave finner, har Karussen konvekse finner.

Havkarussen, der er en havlevende fisk, er af læbefiskfamilien og dermed ikke i familie med karussen.

Verdensrekorden, og dermed også danmarksrekorden, blev fanget af Lars Rytter på Sjælland i 2006 og vejede 3,850 kg. Det menes at under optimale forhold kan karussen opnå en maximal vægt på omkring 4 – 4,5 kg.

Karussen er en yndet spisefisk flere steder og i Polen, hvor den ofte spises med cremé frâiche (karasie w śmietanie), anses den for den bedste stege-fisk.

Referencer

Kilder 
 Karusse Gyldendals Åbne Encyclopædi

Eksterne henvisninger 

Karpefamilien
Kenneth Gergen

Kenneth J. Gergen (født 1935) er en amerikansk psykolog og professor ved Swarthmore College. Han fik sin B.A. ved Yale University i 1957 og sin Ph.d. ved Duke University i 1962.

Gergen er især kendt for en nyere retning indenfor det psykologiske landskab, navngivet socialkonstruktionisme, hvor han er én af de førende foredragsholdere og skribenter. Sammen med Mary Gergen er han grundlægger af The Taos Institute.

Bibliografi 
 Toward transformation in social knowledge. New York: Springer-Verlag, 1982. Second Edition, London: Sage, 1994. 
 Historical social psychology. Hillsdale, NJ: Erlbaum 1984, (edited with M. Gergen). 
 The social construction of the person. New York: Springer-Verlag, 1985 (edited with K. E. Davis). 
 The saturated self, Dilemmas of identity in contemporary life. New York: Basic Books. 1991; 2nd. Ed. 2001. 
 Therapy as social construction. London: Sage (1991). (edited with S. McNamee). 
 Realities and relationships, Soundings in social construction. Cambridge, Harvard University Press. 1994 
 Relational responsibility. Thousand Oaks, CA.: Sage. 1999 With S. McNamee 
 En invitation til social konstruktion. Forlaget Mindspace, 2011.  (An invitation to social construction)
 Therapeutic realities, collaboration, oppression and relational flow. Chagrin Falls, OH: Taos Institute Publications. 2006 
 Relational Being. New York: Oxford University Press. 2009 
 Social Construction in Context. London: Sage, 2001. 
 Relationel ledelse - Dialogisk baseret samarbejde. Medforfatter: Lone Hersted. Forlaget Mindspace, 2014.

Eksterne links 
 The Taos Institute

Psykologer fra USA
Ingeniørtropper

Ingeniørtropperne (eller pionérer) er en militær faggren. Den danske hærs ingeniørtropper er samlet i Det danske ingeniørregiment, baseret på Skive Kaserne. Ingeniørsoldaternes opgaver består i at bane vej for andre tropper, for eksempel at rydde landminer, at opstille lejre og at bygge feltbroer. De arbejder i forreste række sammen med Kamptropperne. En af deres vigtigste opgaver er også af bremse fjendtlige tropper ved mineudlægning og ved at sprænge broer og veje.

Fra 1952 til 1997 var Jyske Ingeniørregiment kaserneret på Randers Kaserne sammen med Jyske Telegrafregiment. I samme tidsrum var Sjællandske Ingeniørregiment kaserneret på Farum Kaserne, sammen med Hærens ABC-skole.

Deres opgaver inddeles normalt i fire kategorier:
Mobilitetsfremmende: Opgaver der øger venligsindede styrkers muligheder for bevægelse. Både opstilling af midlertidige taktiske broer og veje, og konstruktion af mere permanente broer og veje. Rydning af miner, for at skabe passage gennem minefelter, samt rekognoscering for, og rydning af UXO'er (ueksploderede ammunitionsgenstande). Bortsprængning af hindringer som f.eks. væltede træer, pigtråd eller panser-hindringer (fx dragetænder). Også mindre opgaver som sprængning af døre og vægge under bykamp. 
Mobilitetshæmmende: Opgaver der mindsker fjendtlige styrkers muligheder for bevægelse. Udlægning af miner, sprængning af broer og jernbaner. Udlægning af hindringer, så som tjekkiske pindsvin, pigtråd, samt at vælte træer på veje. 
Overlevelse: Opgaver der øger venligtsindede styrkers muligheder for at overleve. Primært udbedring af kampstillinger og lejre af alle størrelser, med f.eks. beskyttende mure, løbegange og nedgravede stillinger til køretøjer. Ingeniørtropper har normalt også ansvar for støtte med CBRN-ekspertise: det er i daglig tale på dansk er det militære beredskab mod ABC-våben.
Generelle opgaver: Dækker de fleste kontruktionsopgaver, både til militære styrker (f.eks. lejre) og til lokalbefolkningen (f.eks. udbedring af infrastruktur).

Noter 

Militære enheder
Eurovision Song Contest 2007

[[Fil:ESC 2007 Serbia - Marija Serifovic - Molitva.jpg|thumb|250px|Marija Šerifović synger vinder sangen Molitva]]
Eurovision Song Contest 2007 er den 52. udgave af det europæiske melodigrandprix, og det blev blive afholdt i Helsinki i Finland. Semifinalen blev afholdt den 10. maj 2007 og finalen den 12. maj. Serbien vandt med sangen Molitva. Danmark deltog i semifinalen med DQ, men kvalificerede sig ikke til finalen.

Tjekkiet, Georgien, Montenegro og Serbien deltog alle for første gang. Montenegro og Serbien havde dog deltaget før, men i form af en samlet stat.

Konkurrencen blev efterfølgende husket som "Østeuropæernes Grand Prix", da alle 10 der kvalificerede sig fra semi-finalen var Østeuropæiske lande, trods store favoritter fra Vesteuropa, såsom Schweiz, Andorra, Island og Danmark.

I finalen så det ligesådan ud, da alle de Vesteuropæiske lande placerede sig under 15. pladsen (med undtagelse af Grækenland, der ligger lidt i en gråzone hvad angår Øst/Vesteuropa).

Året huskes måske bl.a. for den gakkede optræden fra Ukraine, DJ BoBo der stillede op for Schweiz, Frankrig der en sjælden gang valgte at synge dels på engelsk og ovenikøbet gjorde sjov med deres eget sprog, samt Irlands eneste sidsteplads nogensinde.

Semifinale

Finalister 
Disse ti lande gik videre fra semifinalen - annonceret i tilfældig rækkefølge:

Finalen

Scoreboard

Semifinale

12 point 
Nedenfor er et sammendrag af de 12 point, som blev givet i finalen:

Finale

12 point 
Nedenfor er et sammendrag af de 12 point, som blev givet i finalen:

Kort 

2007
Musik i 2007
Hanns Martin Schleyer

Hanns Martin Schleyer (født 1. maj 1915 i Offenburg, Tyskland, død 18. oktober 1977 et ukendt sted i Nordfrankrig) var en tysk nazist, SS-officer, og senere leder af den vesttyske arbejdsgiverforening. Schleyer arbejdede bl.a. sammen med chefen for RSHA og den nazistiske Sicherheitsdienst (SD), SS-obergruppenführer Reinhard Heydrich. Hanns Martin Schleyer blev efter 2. verdenskrig direktør for det tysk-amerikanske bilselskab Daimler-Benz. I 1977 blev Schleyer bortført, og senere myrdet, af den venstreekstremistiske terrorgruppe Rote Armee Fraktion.

Referencer 

Nazister fra Tyskland
Personer der er blevet myrdet
Erhvervsfolk fra Tyskland
Personer fra Baden-Württemberg
Jukka Nevalainen

Jukka Nevalainen (født 21. april 1978 i Kitee, Finland) er en finsk trommeslager og tidligere medlem af det finske symfoniske metalband Nightwish.

Han begyndte at spille på trommer, da han gik i femte klasse og blev en del af Nightwish som 17-årig.

Diskografi 
Med Nightwish
 Angels Fall First (1997)
 Oceanborn (1998)
 Wishmaster (2000)
 From Wishes to Eternity (2000)
 Over the Hills and Far Away (2001)
 Century Child (2002)
 End of Innocence (2003)
 Once (2004)
 End of an Era (2006)
 Dark Passion Play (2007)
 Made in Hong Kong (And in Various Other Places) (2009)
 Imaginaerum (2011)
 Showtime, Storytime (2013)

Medh Sethian
 Into the Silence (2003)

Som sessionsmusiker
 Barilari (Barilari, 2003)
 Barilari EP (Barilari, 2003)

Referencer

Eksterne henvisninger 

Musikere fra Finland
Nightwish
Dansk Polarcenter

Dansk Polarcenterer et videns-, service- og formidlingscenter under Forsknings- og Innovationsstyrelsen, som er en del af Ministeriet for Videnskab, Teknologi og Udvikling. Centeret henvender sig til forskere, myndigheder, institutioner og studerende, der beskæftiger sig med polarforskning og arktiske forhold.

Centrets vigtigste opgaver er at styrke den danske arktiske og antarktiske forskning både nationalt og internationalt, støtte dansk deltagelse i international polarforskning og rådgive om logistik i øde egne af Grønland, formidle viden om polarforskning til forskere og andre, samt medvirke til at styrke befolkningens interesse for polarforskning i polarområderne.

Ekstern henvisning 
 Dansk Polarcenter 

Offentlige institutioner i Grønland
Sektorforskningsinstitutter
Dæktryk

Dæktryk er det lufttryk, der er i et dæk, hvad enten dækket sidder på en bil, en cykel eller en trillebør.

Generelt kan man sige at jo smallere dæk, jo højere bør dæktrykket være. Dæktrykket for en personbil kan ligge omkring 30 PSI (2,0 bar), mens dæktrykket for en cykel kan ligge noget højere, f.eks. 90 PSI.

Dæktryk for biler 
For biler, der skal køre i sand, sne eller på andet blødt underlag, kan det være en fordel at sænke dæktrykket, derved bliver dækket blødere og 'breder' sig mere ud og får fat i mere af vejen. Normalt anbefales det, at lukke luft ud af dækket i et halvt til et helt minut.

For at øge dæktrykket i en bil benytte normalt en kompressor eller evt en (fod)pumpe. En kompressor kan ofte findes ved tankstationer eller den kan købes. Disse kompressorer har typisk en indbygget manometer (trykmåler) .

Forskellige biler kræver forskelligt dæktryk, og der kan desuden være forskel på anbefalet dæktryk mellem for- og baghjul. Det anbefalede dæktryk er sædvanligvis beskrevet i bilens instruktionsbog eller vist på et klistermærke ved førerens dørkarm.

Visse biler har indbygget dæktrykmåler.

Dæktryk for cykler 
Til en cykel benyttes normalt ikke en kompressor – en hånd- eller fodbetjent cykelpumpe er nok, og dæktrykket kan løseligt vurderes ved at trykke på dækket eller ved at sætte sig på cyklen.
Dog anbefaler nogle eksperter, at man anskaffer en dæktrykmåler, da det kan være vanskeligt at bedømme dæktrykket og ukorrekt dæktryk ofte forårsager punktering. Man kan få billige simple dæktryksmålere af plastik, men de siges at være upræcise (man skal også være opmærksom på fatningen: Om den kan anvendes til den ventiltype man har på cyklen).
Mere præcise er pumper med indbygget dæktryksmåler. Et cykeldæks anbefalede dæktryk står ofte på siden af dækket.

Dæktrykket ændrer sig lidt som følge af temperaturen.

Enheder for dæktryk 
Dæktryk kan opgives i forskellige trykenheder: Psi, kg/cm², kPa (kilopascal), LBS/kvadrattommer og bar.

Pascal er SI-enheden for tryk. 100 kilopascal er det samme som 1 bar og er cirka 1 atmosfæres tryk. Psi står for "(pound-force) per square inch" (pund tryk pr. kvadrattomme) og er en engelsk enhed. For at komme fra psi til kilopascal skal man gange med lidt under 7, og 1 bar er lig 14,5038 psi.

Dæktrækket bliver sædvanligvis angivet i forhold til atmosfærisk tryk – ikke i forhold til vakuum.

Henvisning 
 Auto Tire Pressure Database , DriveGreen (på engelsk)
 PSI BAR konverter  Konverter PSI til BAR og omvendt

Noter 

Køretøjsteknologi
M-80

En M-80 er en type kanonslag.

Historie 
M-80'eren blev udviklet i det tidlige 20. århundrede af USA's forsvar for at simulere skud, men den blev hurtigt spredt ud til civilbefolkningen som fyrværkeri. De traditionelle M-80'ere blev lavet af et ca. 3,8 cm langt, rødt paprør med en diameter på ca. 1,5 cm og med en Visco sikkerhedslunte ud af siden.

Satsen i M-80'ere var 2,5-3 g blitzpulver, der er en blanding af et metalpulver og et oxidationsmiddel.

I dag 
I dag er de originale M-80 kanonslag forbudt i hele USA pga. de mange personskader. De  sælges nu kun med et indhold på ca. 50 mg blitzpulver under navne som Super M-80, M-100 eller M-10000.

Se også 

 Silve Salute – Cherry Bomb – Kanonslag

Fyrværkeri
Frihed 2000

Frihed 2000 var en folketingsgruppe fra 1999 til 2001, som bestod af fire folketingsmedlemmer, der tidligere udgjorde Fremskridtspartiets folketingsgruppe.

Historisk dannelse 
Det er første og hidtil eneste gang, at samtlige repræsentanter for et parti i Folketinget har forladt deres parti. Gruppen, der blev dannet 12. oktober 1999 af Fremskridtspartiets store stemmesluger fra Nordjylland, Kirsten Jacobsen og Kim Behnke, talte desuden Tom Behnke og Thorkild B. Fransgaard. Kirsten Jacobsen var politisk ordfører, mens Kim Behnke var gruppeformand.

Gruppen blev dannet som følge af utilfredshed med Fremskridtspartiets landsmødes beslutning i 1999 om at genoptage den tidligere formand og stifter Mogens Glistrup i partiet. Stifterne af Frihed 2000 ville ikke lægge navn til Glistrup, som de mente fremførte synspunkter, som var i strid med Fremskridtspartiets politik.

Politik 
Frihed 2000's politik adskilte sig ikke væsentligt fra Fremskridtspartiet, og havde således som hovedpunkter EU-modstand, modstand mod indvandring, ligesom grupperingen gik ind for at afskaffe indkomstskatten.

Resultater 
Gruppens resultater var begrænsede idet, de nåede at få vedtaget nogle af de forslag de fremsatte – fx om regelsanering.
 
Gruppen stillede en række spørgsmål i Folketingssalen og i udvalgene, hvor de stemte for enkelte lovforslag.

Nedlæggelse 
Frihed 2000 blev nedlagt 7. februar 2001 fordi Tom Behnke skiftede til Det Konservative Folkeparti. De øvrige medlemmer af gruppen blev løsgængere i Folketinget efter nedlæggelsen af Frihed 2000.

Referencer

Eksterne henvisninger 
 Frihed 2000's side på Folketingets hjemmeside 

Grupper i Folketinget
Etableret i 1999
Ophørt i 2001
Jason Watt

Jason Charles Watt (født 24. februar 1970) er en dansk racerkører.
Watt fik sin debut i motorsportsverdenen som 10-årig i 1980. Han blev bl.a. danmarksmester i karting i 1985 og nordisk mester i 1986, og i 1990 deltog han i VM i gokart. Efter 10 års kørsel i gokart skiftede Jason til Formel-biler i 1992, hvor han både fik debut i Formel Ford 1600-klassen og Formel Ford 1800-klassen.

Jason blev vinterseriemester i England i Vauxhall Lotus i året 1993. Allerede året efter fik den unge dansker sin anerkendelse og kunne kalde sig både verdens-, og engelskmester i Formel Ford (1994). Efterfølgende gav det stor respons til Jason og hans kommende karriere som professionel racerkører. Det blev også til et europamesterskab i Opel Lotus i 1995.

Men pludselig efter tre gode sæsoner i toppen af Formel 3000 (1997-1999) blev Jason Watt tvunget ud af sin internationale motorsportskarriere på grund af en tragisk motorcykelulykke i 1999. Ulykken kostede ham førligheden, og han er i dag lammet fra brystet og ned.

Jason, som ellers havde banet vej for et hop af stigen i sin karriere i motorsportsgrene som Formel 1- og Champ Car-serien (som bl.a. danske Ronnie Bremer har deltaget i), så det hele nu ikke så lyst ud mere. Watt kæmpede sig gennem sin hårde tid, genvandt lysten til race, og vendte i 2000 tilbage som racerkører i den danske motorsports superliga, Danish Touringcar Championship (DTC), i en håndbetjent racerbil med special-gearkasse, skifteknapper på rattet og håndbremse. Han skrev kontrakt med Peugeot Statoil Motorsport og stillede sammen med dem op i en Peugeot. Med imponerende genoptræning kørte Jason Watt sig i 2002 frem til et Danmarksmesterskab i DTC. Han blev samtidig den eneste person med handicap i verden som har vundet et nationalt mesterskab.

Efter ulykken blev Formel 1-muligheden udelukket, men Jason Watt har deltaget i både dansk og belgisk touringcar series derefter. I 2005 deltag han i det tyske VW Polocup og i 2006 i VW Fun Cup.

Karsten Ree, som bl.a. er en af de store navne bag Jason Watt, var til stor hjælp i Jasons Formel 3000-karriere, og igen i 2007 indgik Watt og Karsten Ree et samarbejde. Jason kører for Team Den Blå Avis med kammeraten og kollegaen Jan Magnussen.

Efter ulykken og hans comeback i motorsporten, fik han lyst til at fortælle sin livshistorie. Det gjorde han via selvbiografien Fordi Jeg Vil (2003). Han kan både skrive racerkører, forfatter, foredragsholder og tv-vært på sit cv. 

Jason har lagt stemme til Ræson Rat i Disney Pixars film Biler og Biler 2.

Jason har også sammen med Nicolas Kiesa været trænere ved syvende sæson af Zulu Djævleræs.

Privatliv 
Personligt er Jason far til tre. Har været gift tre gange, først med tv-værten Mai-Britt Vingsøe, som han har tvillinger med, parret blev skilt i 2003. 

Anden gang med Sara Matthiesen i 2007, med hvem han har en søn. 

Tredje gang var i 2016 med Majbrit Heidi Berthelsen.

Kilder

Eksterne henvisninger 
 
 
 Jason Watts motorsportshold 

Motorsportsfolk fra Danmark
Kasper Klostergaard

Kasper Klostergaard Larsen (født 22. maj 1983) er en dansk tidligere professionel cykelrytter.

Han startede som rytter for Horsens Amatør Cykelklub og blev efter to flotte juniorår en del af Guld & Marstrand Horsens "Continental Team".

Kasper fik sit store gennembrud i slutningen af 2005, da han kørte på prøve hos Team CSC, hvilket resulterede i en to-årig kontrakt. Han kørte for holdet frem til 2012, hvor han skiftede til Concordia Forsikring Riwal.

Referencer

Eksterne henvisninger 

 

Mandlige cykelryttere fra Danmark
Personer fra Horsens